b'\n_START_ARTICLE_\nPlaninski dom na Jan\xc4\x8dah\n_START_PARAGRAPH_\nPlaninski dom na Jan\xc4\x8dah stoji na kopastem Jan\xc5\xa1kem hribu, najvi\xc5\xa1jem vrhu Jan\xc5\xa1kega hribovja, na katerem je pri bli\xc5\xbenji cerkvi tudi jedro razlo\xc5\xbeene vasice enakega imena. Dom upravlja Planinsko dru\xc5\xa1tvo Litija._NEWLINE_Prihajajo predvsem kolesarji, pohodniki in drugi. Ima pestro gostinsko ponudbo.\n_START_SECTION_\nZgodovina\n_START_PARAGRAPH_\nPlaninski dom je bil zgrajen in ustanovljen po 2. svetovni vojni. Je zelo dobro turisti\xc4\x8dno obiskano. Leta 1953 je PD Litija odprlo v doma\xc4\x8diji pri Mahkovcu planinsko zaveti\xc5\xa1\xc4\x8de, ki ga je leta 1954 premestilo v sosednjo doma\xc4\x8dijo pri Galetu. Medtem so za\xc4\x8deli postopoma graditi planinski dom, v katerem so najprej, 1. maja 1957, odprli zaveti\xc5\xa1\xc4\x8de, 11. oktobra 1959 pa celotni dom, ki so ga ve\xc4\x8dkrat obnavljali in posodabljali. Leta 1982 so napeljali telefon, leta 1988 pa so zgradili velik zbiralnik za vodo kapnico.\n_START_SECTION_\nPonudba\n_START_PARAGRAPH_\nDom je stalno odprt. Obratovalni \xc4\x8das je od 8. do 22. ure. V dveh gostinskih prostorih je 80 sede\xc5\xbeev, pri mizah pred domom pa 150. Imajo tudi to\xc4\x8dilnico. V 5 sobah je 21 postelj, na skupnem le\xc5\xbei\xc5\xa1\xc4\x8du pa 25 le\xc5\xbei\xc5\xa1\xc4\x8d. Poleg tega imajo \xc5\xa1e WC, umivalnico in prho s toplo in mrzlo vodo, centralno ogrevanje, vodo kapnico, elektriko in telefon.'